BDMS ครึ่งหลังรายได้ผู้ป่วยต่างชาติกลับสู่ภาวะปกติ ลุ้นกำไรปีนี้แตะ 1.19 หมื่นล้าน
BDMS ครึ่งหลังปี 65 สัดส่วนรายได้ผู้ป่วยต่างชาติกลับสู่ภาวะปกติ ลุ้นกำไรปีนี้แตะ 1.19 หมื่นล้านบาท แนะซื้อเป้า 32 บาท ชูหุ้นเป้าหมายต่างชาติลงทุน
BDMS ครึ่งหลังปี 65 สัดส่วนรายได้ผู้ป่วยต่างชาติกลับสู่ภาวะปกติ ลุ้นกำไรปีนี้แตะ 1.19 หมื่นล้านบาท แนะซื้อเป้า 32 บาท
29 ก.ย. 2565

บล.ดาโอ ระบุในบทวิเคราะห์วันนี้ (29 ก.ย.65) ว่า บริษัท กรุงเทพดุสิตเวชการ จำกัด (มหาชน) หรือ BDMS รายได้การรักษาผู้ป่วยต่างชาติเพิ่มขึ้นต่อเนื่องในครึ่งหลังปี 2565 ทั้งปีคาดขยับขึ้นเป็น 25% ของรายได้รวมประเมินรายได้ปี 2565 ที่ 8.9 หมื่นล้านบาท โต 20% เทียบช่วงเดียวกันของปีก่อน โดยเสริมหุ้นที่มีโอกาสกลับมาพร้อมกับฟันด์โฟลว์ต่างชาติ (หากบาทเริ่มชะลอการอ่อนค่า) BH และ BDMS เป็นหุ้นเป้าหมายขาประจำที่ต่างชาติทยอยซื้อ
ทั้งนี้ ประเมินกำไรสุทธิปี 2565 ที่ 1.19 หมื่นล้านบาท โต 51% เทียบช่วงเดียวกันของปีก่อน และกำไรสุทธิปี 2566 อยู่ที่ 1.28 หมื่นล้านบาท โต 8% เทียบช่วงเดียวกันของปีก่อน แนะนำซื้อเป้าเชิงกลยุทธ์ 32.00 บาท